ভাইকিংস (১ম মৌসুম)
ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। এটি প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটির প্রথম মৌসুম ২০১৩ সালের ৩রা মার্চ কানাডায় প্রথম প্রচারিত হয় এবং নয় পর্বের ধারাবাহিকটির প্রথম মৌসুম ২০১৩ সালের ২৮শে এপ্রিল সমাপ্ত হয়। ধারাবাহিকটি শুরু হয় ভাইকিং যুগের শুরু থেকে, যা ৭৯৩ সালে লিন্ডিসফার্ন লুটের মধ্য দিয়ে চিহ্নিত করা হয়।